CELEX: 52003PC0479
Language: fi
Date: 2003-08-06
Title: Ehdotus neuvoston asetus tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta

Avis juridique important

|

52003PC0479

Ehdotus neuvoston asetus tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta  /* KOM/2003/0479 lopull. */  

Ehdotus NEUVOSTON ASETUS tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta.(komission esittämä)PERUSTELUTTietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta annetussa neuvoston asetuksessa (EY) N:o 5/2001 säädetään, että syötäväksi tarkoitettuihin muniin on 1. tammikuuta 2004 alkaen merkittävä yhteisössä tuotantotavan ilmaiseva tuottajakoodi.Samassa asetuksessa neuvosto pyysi komissiota esittämään kertomuksen seuraavasti: "Komissio toimittaa neuvostolle viimeistään 30. kesäkuuta 2003 kertomuksen munien kulutuksen kehityksestä, kuluttajien ja kuluttajajärjestöjen esittämistä toiveista sekä munien merkintää ja valvontaa koskevista kysymyksistä niihin liittyvine ehdotuksineen."Asetuksen johdanto-osan kuudennen kappaleen mukaisesti kertomuksessa on lisäksi esitettävä selvitys "elintarvikehygieniaa koskevissa säännöksissä tapahtuneesta kehityksestä erityisesti pestyjen kananmunien osalta sekä Maailman kauppajärjestössä käytyjen neuvottelujen tuloksesta".Tämä kertomus on vastaus edellä mainittuihin pyyntöihin. Se perustuu muiden muassa kahteen asiantuntijaryhmän kokoukseen, joihin tuottaja-, toimiala- ja kuluttajajärjestöjen edustajat oli kutsuttu. Lisäksi munien pesemiseen liittyviä kysymyksiä on tutkittu asiantuntijoiden avustuksella ja Ruotsiin tehdyn vierailun aikana. Tässä kertomuksessa ei kuitenkaan käsitellä Maailman kauppajärjestössä käytäviä neuvotteluja, koska ne ovat vielä valmisteluvaiheessaan.Kertomuksen keskeiset päätelmät ovat seuraavat:1. Toreilla tapahtuvan munien myynnin valvonnan helpottamiseksi myös tuottajien omalta tilalta peräisin olevat näin myytävät munat tulisi leimata.2. Syötäväksi tarkoitettujen munien peseminen olisi sallittava tarkasti valvottuna kolmen vuoden siirtymäajaksi pakkaamoissa, joilla on 1. kesäkuuta 2003 ollut tähän vaadittava hyväksyntä. Euroopan elintarviketurvallisuusviranomaisen olisi laadittava 31. joulukuuta 2005 mennessä kattava tieteellinen raportti syötäväksi tarkoitettujen munien pesemisestä.3. Komissio edistää ammatillisten järjestöjen toteuttamia kampanjoita, joiden tarkoituksena on tiedottaa kuluttajille munien uusista merkintäsäännöistä.4. Komissio mukauttaa asetusta (ETY) N:o 1274/91, jotta erityisesti pienille tuottajille voitaisiin tarjota riittävästi joustovaraa sen suhteen, missä munat on leimattava (tilalla vai pakkaamossa), ja antaa samalla lisätakeet petosten ehkäisemisestä tuottajien, pakkaajien ja tukkumyyjien kaupallisissa käytännöissä. Tässä asetuksessa komissio ehdottaa mukautuksia myös pakkaamojen tunnusnumerointiin ja toteuttaa tarvittavat toimenpiteet päällekkäisyyksien estämiseksi kaupan pitämisen vaatimusten ja tulevien hygieniasääntöjen kesken erityisesti pakkaamojen hyväksynnän osalta.Neuvoston asetusta (ETY) N:o 1907/90 tulisi siten muuttaa yllä esitettyjä ensimmäistä ja toista päätelmää vastaavasti.Ehdotus NEUVOSTON ASETUS tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisestaEUROOPAN UNIONIN NEUVOSTO, jokaottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75  [1] ja erityisesti sen 2 artiklan 2 kohdan,[1]  EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).ottaa huomioon komission ehdotuksen  [2],[2]  EUVL C, [...], [...], s. [...].sekä katsoo seuraavaa:(1) Yhteisön lainsäädännössä säädetään 1 päivästä tammikuuta 2004 alkaen vain kahdesta munaluokasta. B-luokan munia ei saa enää myydä syötäväksi tarkoitettuina munina. Tämä huolestuttaa eräitä jäsenvaltioita, joissa munien peseminen on yleistä ja kuluttajat suosivat pestyjä munia. Komissiolta on pyydetty, että se sallisi munien pesemiskäytännön jatkuvan.(2) Vapaaehtoinen syötäväksi tarkoitettujen munien peseminen olisi sallittava poikkeuksen perusteella. Pestyjen munien on täytettävä A-luokan munia koskevat vaatimukset, mutta niiden pakkaukseen on merkittävä ilmaisu "pestyjä munia". Poikkeuksen myöntämisen edellytyksenä on tiukkojen vaatimusten vahvistaminen ja toimivaltaisen viranomaisen suorittama valvonta sekä perusteellinen tieteellinen tutkimus munien pesemisestä.(3) Neuvoston asetuksen (ETY) N:o 1907/90 [3] säännöksiä ei ole aiemmin sovellettu munien myyntiin, jota toteuttavat tuottajat paikallisessa torikaupassa, huutokauppoja lukuun ottamatta. Poikkeuksen valvonta on osoittautunut vaikeaksi erityisesti sen vuoksi, että poikkeus on koskenut vain viljelijän omaa tuotantoa. Tarkastusten helpottamiseksi tuottajien olisi tehtävä merkintä syötäväksi tarkoitettuihin muniin, jotka on tarkoitus myydä paikallisessa torikaupassa.[3]  EYVL L 173, 6.7.1990, s. 5. Asetus sellaisena kuin se on viimeksi muutettuna asetuksella (EY) N:o 5/2001 (EYVL L 2, 5.1.2001, s. 1).(4) Koska B- ja C-luokat yhdistetään 1 päivästä tammikuuta 2004, B-luokan munia voidaan myydä ainoastaan elintarviketeollisuudelle ja muulle kuin elintarviketeollisuudelle. Eräät tällaisten munien ja niiden pakkauksien merkintöjä koskevat säännökset olisi mukautettava.(5) Asetus (ETY) N:o 1907/90 olisi tämän vuoksi muutettava,ON ANTANUT TÄMÄN ASETUKSEN:1 artiklaMuutetaan asetus (ETY) N:o 1907/90 seuraavasti:1. Lisätään 2 artiklan 3 kohtaan toinen alakohta seuraavasti:"Muniin, jotka tuottaja myy paikallisessa torikaupassa, on kuitenkin tehtävä merkintä 7 artiklan 1 kohdan a alakohdan mukaisesti."2. Lisätään 6 artiklaan 4 kohta seuraavasti:"4. Pakkaamot, joille on viimeistään 1 päivänä kesäkuuta 2003 annettu lupa pestä munia, voivat 31 päivään joulukuuta 2006 kestävän siirtymäkauden ajan jatkaa munien pesemistä toimivaltaisen viranomaisen tiiviissä valvonnassa niiden myymiseksi kuluttajille.   Ensimmäisessä alakohdassa tarkoitettujen munien on täytettävä A-luokan munia koskevat vaatimukset, mutta ne luokitellaan "pestyiksi muniksi" ja niiden pakkauksiin on tehtävä tätä koskeva merkintä.   Jäsenvaltioiden on ilmoitettava komissiolle ja muille jäsenvaltioille luvan saaneiden pakkaamoiden nimet ja osoitteet sekä sovellettavat valvontatoimenpiteet."3. Korvataan 7 artiklan 1 kohdan a alakohta seuraavasti:"a) A-luokan muniin ja 6 artiklan 4 kohdassa tarkoitettuihin pestyihin muniin on merkittävä tuottajan tunnusnumero ja tuotantotavan ilmaiseva koodi;"4. Korvataan 8 artiklan 2 ja 3 kohta seuraavasti:"2. A-luokan munat, jotka eivät enää täytä luokalle vahvistettuja ominaisuuksia, luokitellaan B-luokkaan kuuluviksi. Ne on toimitettava suoraan direktiivin 89/437/ETY mukaisesti hyväksytyille elintarviketeollisuusyrityksille tai muuhun kuin elintarviketeollisuuteen, ja tämä käyttötarkoitus on merkittävä selvästi niiden pakkauksiin."5. Poistetaan 10 artiklan 1 kohdan f alakohta.6. Korvataan 15 artiklan b alakohdan ee alakohta seuraavasti:"ee) pakkauspäivä, vähimmäissäilyvyysaika ja aiheelliset varastointisuositukset A-luokan munien osalta, ja pakkauspäivä B-luokan munien osalta."2 artiklaTämä asetus tulee voimaan seitsemäntenä päivänä sen jälkeen, kun se on julkaistun Euroopan unionin virallisessa lehdessä.Sitä sovelletaan 1 päivästä tammikuuta 2004.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuheenjohtaja&gt;TAULUKON PAIKKA&gt;